Lucía y el sexo

Lucía y el sexo (Lucía kaj la sekso) estas hispana drama filmo de 2001 reĝisorita de Julio Medem kaj protagonistigita de Elena Anaya, Paz Vega, kaj Tristán Ulloa, inter aliaj. 

La filmo ricevis plurajn nomumojn al Goya-premioj kaj du tiujn premiojn.

Intrigo

Lucía (Paz Vega) estas kelnerino de madrida restoracio kiu decidas veturi serĉe de trankvileco al insulo de Mediteraneo: nome Formentera. Dum sia estando tie Lucía ekmemoras tristajn momentojn vivitajn kun sia iama koramiko, nome Lorenzo (Tristán Ulloa), verkisto de romanoj kiu supozeble verkas tre similan historion kun similaj intrigelementoj kaj similaj saltoj inter pasinto kaj nuntempo. Antaŭe Lorenzo estis havinta sekson kun iu edzino, el kio rezultis bebo. Kaj poste ankaŭ kun la bebozorgantino Belén (Elena Anaya), el kio rezultis tragedio.

La reĝisoro Julio Medem montras evidentajn seksumadon kaj nudaĵojn por reprezenti pli kompletan alrigardon de la pensoj de Lucía; tio rezultis en alternativa scenarmuntado por la distribuado de la filmo en Usonon. Wurm, Gerald. «Sex and Lucia (Comparison: R-Rated - Unrated) - Movie-Censorship.com». www.movie-censorship.com. Konsultita la 10an de januaro 2021. ​ 

Geaktoraro kaj roluloj
 Paz Vega - Lucía
 Tristán Ulloa - Lorenzo
 Najwa Nimri - Elena
 Daniel Freire - Carlos / Antonio
 Javier Cámara - Pepe
 Silvia Llanos - Luna
 Elena Anaya (Belén)

Referencoj

 Eksteraj ligiloj 
 oficiala retejo



Kategorio:Hispanlingvaj filmoj
Kategorio:Hispanaj filmoj
Kategorio:Filmoj aperintaj en 2001
Kategorio:Dramaj filmoj
Kategorio:Erotikaj filmoj